Skulptura Nicka Cavea, najnoviji dodatak Tematskom parku Rock'n'rolla, bit će svečano otkrivena u petak, 12. lipnja, u 21 sat u prostoru Subkulturnog centra u Hatzovoj

Impozantnom društvu legendi u prvom hrvatskom parku posvećenom rock kulturi ovog će se petka pridružiti "princ mraka" i jedan od najobožavanijih glazbenika na ovim prostorima – Nicholas Edward "Nick" Cave.

Akademski kipar Goran Crikveni predstavit će svoje umjetničko djelo publici točno u 21 sat, a na vanjskoj terasi Kluba i Beertije pratit će ga prigodna slušaonica sastavljena prije svega od najboljih radova velikog glazbenika s bendovima The Birthday Party, Grinderman i The Bad Seeds. Skulptura Nicka Cavea ukupno je deveto djelo u Tematskom parku u kojem se zasad nalaze radovi posvećeni Jou Strummeru, Jimmyju Hendrixu, Johnu Lennonu, Amy Winehouse, Jacku Whiteu, The Ramonesima, kraljicama R'N'R-a i bendovima posljednje dekade. Ulaz na događanje je besplatan.